5ί9Π3ΐυΓβ ΝοΙ 
\/6ΠΪίΘςΓ_ \ 




ϋίςΐυίΓΓίίςηθό 6γ 
νΑΚνΑΚΑ ΖΑΟΗ/' 
ϋβΐθ: 2018.07.2 
ΕΕ5Τ 
Κθ35θπ: 5ί8Πθα ΡϋΡ 
(βπιΰθϋϋβιΐ) ■ 

Ιοθ3(ΐοη: Αϋτβ|5, ΕΙΙίπϊΚο 
Τγρο9Γ3{ϊο 


37481 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


23 Ιουλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 2963 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθορισμός της διαδικασίας προσδιορισμού των 
έκτακτων και άμεσων αναγκών των Στρατιωτικών 
Νοσοκομείων των Κλάδων των Ενόπλων Δυνάμε¬ 
ων, για την κάλυψη των οποίων τοποθετούνται 
επικουρικοί ιατροί καθώς και του τρόπου και της 
διαδικασίας τοποθέτησής τους. 

2 Ίδρυση Προγράμματος Μεταπτυχιακών Σπουδών 
της Ιατρικής Σχολής του Εθνικού και Καποδιστρια- 
κού Πανεπιστημίου Αθηνών με τίτλο «Παιδιατρική 
Πνευμονολογία» (Ρθθάώΐπε Ρθ5ρίι·3ΐοι·χ Μθάίαπθ). 

3 Επανίδρυση Διιδρυματικού Προγράμματος Μετα¬ 
πτυχιακών Σπουδών της Ιατρικής Σχολής του Εθνι¬ 
κού και Καποδιστριακού Πανεπιστημίου Αθηνών και 
του Ερευνητικού Κέντρου Βιοϊατρικών Επιστημών 
«Αλέξανδρος Φλέμιγκ» με τίτλο «Μοριακή Βιοϊατρι- 
κή: Μηχανισμοί Ασθενειών, Μοριακές και Κυτταρικές 
Θεραπείες και Βιοκαινοτομία» («Μ5ε ίη ΜοΙθευΙθΓ 
Βίοιτίθάίαηθ: ΜθεΓιΒηίειτιε Οί Ωί5θ35θ, ΜοΙθοιΙθι- 
Αηά ΈθΙΙυΐΒΐ-ΤΗθί-Βρίθε, Αηά ΒίοίηηονΒΐίοη»). 

4 Επανίδρυση Προγράμματος Μεταπτυχιακών 
Σπουδών της Ιατρικής Σχολής του Εθνικού και 
Καποδιστριακού Πανεπιστημίου Αθηνών με τίτλο 
«Χειρουργική Ογκολογία - δυιτψεθΙ ΟηεοΙοςγ». 

5 Επανίδρυση Προγράμματος Μεταπτυχιακών 
Σπουδών της Ιατρικής Σχολής του Εθνικού και 
Καποδιστριακού Πανεπιστημίου Αθηνών με τίτλο 
«Προληπτική και Κλινική Καρδιολογία» (Μ5ε ίη 
«ΡΓθνθπΐίνθ 3πά ΈΙίηίθ3ΐ ΈΒίτΙίοΙοςγ»). 


ΑΠΟΦΑΣΕΙΣ 

Αριθμ. Φ.400/12/70254 4/Σ.301 (1) 

Καθορισμός της διαδικασίας προσδιορισμού των 
έκτακτων και άμεσων αναγκών των Στρατιωτικών 
Νοσοκομείων των Κλάδων των Ενόπλων Δυνάμε¬ 
ων, για την κάλυψη των οποίων τοποθετούνται επι¬ 
κουρικοί ιατροί καθώς και του τρόπου και της δια¬ 
δικασίας τοποθέτησής τους. 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ - ΟΙΚΟΝΟΜΙΚΩΝ - ΥΓΕΙΑΣ 

Έχοντας υπόψη: 

1 .Τις διατάξεις 

α.Τηςπαρ. 8 του άρθρου 56 του ν. 4407/ 2016 (Α' 134). 

β. Του π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (Α' 116). 

γ. Της αριθμ. Υ10/09-03-2018 απόφασης Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουργό 
Εθνικής Άμυνας Φώτιο - Φανούριο Κουβέλη» (Β' 854). 

δ.Της αριθμ. Υ25/6-10-2015 απόφαση Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Υγείας Παύλο Πολάκη» (Β' 2144). 

ε.Της αριθμ. Υ29/8-10-2015 απόφαση Πρωθυπουργού 
«Ανάθεση αρμοδιοτήτων στον Αναπληρωτή Υπουργό Οι¬ 
κονομικών Γεώργιο Χουλιαράκη» (Β' 2168). 

2. Την αριθμ. 29 γνωμάτευση της 18ης/12-7-2017 Συνεδρί¬ 
ασης του Συμβουλίου των Αρχηγών των Γενικών Επιτελείων. 

3. Την αριθμ. 27/2017 εισήγηση του προϊσταμένου οι¬ 
κονομικών υπηρεσιών του Υπουργείου Εθνικής Άμυνας. 

4. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Τεύχος Β' 2963/23.07.2018 


Άρθρο 1 

Διαδικασία προσδιορισμού των έκτακτων 
αναγκών των Στρατιωτικών Νοσοκομείων 
σε επικουρικούς ιατρούς 

Ι.Τον Ιούνιο κάθε έτους οι Διευθύνσεις Υγειονομικού 
(ΔΥΓ) των Γενικών Επιτελείων (ΓΕ) των Κλάδωντων Ενόπλων 
Δυνάμεων (ΕΔ), εφόσον υφίστανται ανάγκες πρόσληψης 
επικουρικών ιατρών στα Στρατιωτικά Νοσοκομεία (ΣΝ), 
προσδιορίζουν τις ανάγκες αυτές καθώς και τη χρονική δι¬ 
άρκεια της τοποθέτησης των επικουρικών ιατρών, η οποία 
δεν μπορεί να είναι μικρότερη των έξι (6) μηνών. 

2. Οι απαιτήσεις σε επικουρικούς ιατρούς προσδιορίζονται, 
ανεξάρτητα από την ύπαρξη κενών οργανικών θέσεων, με 
βάση τις υπηρεσιακές ανάγκες σε ειδικότητες, όπως αυτές 
υφίστανται κάθε φορά, υπό τις ακόλουθες προϋποθέσεις, οι 
οποίες πρέπει να συντρέχουν σωρευτικά και να αναμένεται ότι 
θα εξακολουθούν να υφίστανται για τουλάχιστον ένα (1) έτος: 

α) Τεκμηριωμένη έλλειψη ικανού αριθμού ειδικών ια¬ 
τρών συγκεκριμένης ειδικότητας ή εξειδίκευσης για τη 
λειτουργία του ΣΝ. 

β) Τεκμηριωμένη αδυναμία κάλυψης της συγκεκριμένης 
ειδικότητας ή εξειδίκευσης με μεταθέσεις ή αποσπάσεις 
ειδικών ιατρών, που υπηρετούν σε άλλους Σχηματισμούς 
ή Μονάδες του ίδιου Κλάδου. 

γ) Αναμενόμενη καθυστέρηση περάτωσης της εκπαί¬ 
δευσης των αξιωματικών (ΥΙ), οι οποίοι εκπαιδεύονται στη 
συγκεκριμένη ειδικότητα ή εξειδίκευση. 

Άρθρο 2 

Τρόπος και διαδικασία τοποθέτησης 
επικουρικών ιατρών 

1. Οι εισηγήσεις των ΔΥΓ των ΓΕ των Κλάδων των ΕΔ, οι 
οποίες περιλαμβάνουν τον αριθμό, τις ειδικότητες ή εξει- 
δικεύσεις των επικουρικών ιατρών, που απαιτείται να προ- 
σληφθούν για το επόμενο έτος, τη χρονική διάρκεια της 
τοποθέτησης, το ύψος των πιστώσεων και το ΣΝ, για το 
οποίο αυτοί προορίζονται για τοποθέτηση, υποβάλλονται 
στον Αρχηγό του οικείου ΓΕ ο οποίος αιτείται, κατόπιν έγκρι¬ 
σης του Υπουργού Εθνικής Άμυνας (ΥΕΘΑ), από τις αρμόδιες 
Διοικητικές Υγειονομικές Περιφέρειες (ΔΥΠΕ) το διαθέσιμο 
προς πρόσληψη επικουρικό ιατρικό προσωπικό, με βάση 
την προτεραιότητα των τηρούμενων σε αυτές καταλόγων 
της παρ. 2 του άρθρου 21 του ν. 3580/2007 (Α' 134). 

2. Οι ΔΥΠΕ επιλέγουν τους υποψήφιους προς πρόσληψη 
επικουρικούς ιατρούς και υποβάλλουν, εντός δύο (2) μηνών 
από την κοινοποίηση του σχετικού αιτήματος, τα στοιχεία 
αυτών στις ΔΥΓ των ΓΕ, οι οποίες στη συνέχεια, μεριμνούν 
για την τοποθέτηση τους σύμφωνα με τα καθοριζόμενα 
ςπην παρ. 2 του άρθρου 56 του ν.4407/2016 (Α' 134). 

3. Η αρμόδια Διεύθυνση Πολιτικού Προσωπικού (ΔΠΠ) 
καλεί εγγράφως τους επιλεγέντες επικουρικούς ιατρούς, για 
την αποδοχή της πρόσληψής τους εντός είκοσι (20) ημερών 
από την κοινοποίηση της σχετικής απόφασης σε αυτούς. 

4. Οι επικουρικοί ιατροί παρουσιάζονται στα ΣΝ, όπου 
υπογράφονται συμβάσεις εργασίας ορισμένου χρόνου 
μεταξύ αυτών και των Διοικητών των ΣΝ. 

5. Περίληψη των παραπάνω συμβάσεων αναρτάται στο 
διαδίκτυο (Π ρόγραμμα «Διαύγεια»), σύμφωνα με τα καθο¬ 
ριζόμενα στις κείμενες διατάξεις. 

6.0 χρόνος διάρκειας των ως άνω συμβάσεων αντιστοι¬ 
χεί στον καθοριζόμενο από την απόφαση του ΥΕΘΑ, χωρίς 
δικαίωμα ανανέωσής του. 


Άρθρο 3 
Λοιπές Διατάξεις 

Το επικουρικό ιατρικό προσωπικό που προσλαμβάνεται, 
έχει όλα τα δικαιώματα και τις υποχρεώσεις που απορρέ¬ 
ουν από τις διατάξεις, οι οποίες διέπουν το πολιτικό προ¬ 
σωπικό του Υπουργείου Εθνικής Άμυνας. 

Άρθρο 4 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουλίου 2018 

Οι Αναπληρωτές Υπουργοί 

Εθνικής Άμυνας Οικονομικών 

ΦΩΤΙΟΣ - ΦΑΝΟΥΡΙΟΣ ΚΟΥΒΕΛΗΣ ΓΕΩΡΓΙΟΣ ΧΟΥΛΙΑΡΑΚΗΣ 

Υγείας 

ΠΑΥΛΟΣ ΠΟΛΑΚΗΣ 


Αριθμ. απόφ. 794/29-6-2018 (2) 

Ίδρυση Προγράμματος Μεταπτυχιακών Σπουδών 
της Ιατρικής Σχολής του Εθνικού και Καποδιστρια- 
κού Πανεπιστημίου Αθηνών με τίτλο «Παιδιατρική 
Πνευμονολογία» (Ρ3θάί3ΐπς Κθ5ρίι·3ΐοι·γ Μθάίαπθ). 

Η ΣΥΓΚΛΗΤΟΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Τις διατάξεις του ν. 4485/2017 «Οργάνωση και Λει¬ 
τουργία της ανώτατης εκπαίδευσης, ρυθμίσεις για την 
έρευνα και άλλες διατάξεις» (ΦΕΚ Α' 114), και ειδικότερα 
τα άρθρα 30 έως και 37,45 και 85. 

2. Την αριθμ. 163204/Ζ1 /29-9-2017 Εγκύκλιο του Υπουρ¬ 
γείου Παιδείας, Έρευνας και Θρησκευμάτων. 

3. Την αριθμ. 216772/Ζ1/8-12-2017 υπουργική απόφαση 
(ΦΕΚ4334/τ.Β'/12-12-2017) με τίτλο «Τρόπος κατάρτισης 
του αναλυτικού προϋπολογισμού λειτουργίας και της έκ¬ 
θεσης βιωσιμότητας των Προγραμμάτων Μεταπτυχιακών 
Σπουδών». 

4. Τις παραγράφους 7 και 8 του άρθρου 19 και την παρ. 
3α του άρθρου 42 του ν. 4521 «Ίδρυση Πανεπιστημίου 
Δυτικής Αττικής και άλλες διατάξεις». 

5. Τις παραγράφους 1 και 5 του άρθρου 101 του 
ν. 4547/2018 (ΦΕΚΑ' 102). 

6. Τις διατάξειςτου ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ Α' 195), 
όπως τροποποιήθηκαν και ισχύουν. 

7. Τις διατάξεις του ν. 4386/2016 «Ρυθμίσεις για την έρευ¬ 
να και άλλες διατάξεις» (ΦΕΚΑ' 83), όπως τροποποιήθηκαν 
και ισχύουν. 

8. Το π.δ. 85/31-5-2013 (ΦΕΚΑ' 124) «Ίδρυση, μετονο- 
μασία, ανασυγκρότηση Σχολών και ίδρυση Τμήματος στο 
Εθνικό και Καποδιστριακό Πανεπιστήμιο Αθηνών». 

9. Τις διατάξεις του ν. 3374/2005 και ιδίως τα άρθρα 14 
και 15 (ΦΕΚ 189/τ.Α'/02-08-2005) «Διασφάλιση της ποιό- 

τητας στην ανώτατη εκπαίδευση. Σύστημα μεταφοράς και 
συσσώρευσης πιστωτικών μονάδων - Παράρτημα διπλώ¬ 
ματος» όπως τροποποιήθηκε και ισχύει. 

10.Το απόσπασμα πρακτικού της Συνέλευσης της Ιατρι¬ 
κής Σχολής του ΕΚΠΑ (συνεδρίαση 03-04-2018). 

11 .Το απόσπασμα πρακτικού της Επιτροπής Μεταπτυχια¬ 
κών Σπουδών του ΕΚΠΑ (συνεδρίαση 5η, 12 Απριλίου 2018). 

12. Το απόσπασμα πρακτικού της Συγκλήτου του ΕΚΠΑ 
(συνεδρίαση 30 Απριλίου 2018). 

13. Το γεγονός ότι με την παρούσα δεν προκαλείται 
δαπάνη εις βάρος του κρατικού προϋπολογισμού, απο¬ 
φασίζουμε: 

Την ίδρυση και λειτουργία Προγράμματος Μεταπτυχι¬ 
ακών Σπουδών της Ιατρικής Σχολής του ΕΚΠΑ, με τίτλο 
«Παιδιατρική Πνευμονολογία», από το ακαδημαϊκό έτος 
2018-2019, ως ακολούθως: 

Άρθρο 1 

Γενικές διατάξεις 

Η Ιατρική Σχολή του Εθνικού και Καποδιστριακού Πανεπι¬ 
στημίου Αθηνών θα οργανώσει και θα λειτουργήσει από το 
ακαδημαϊκό έτος 2018-2019 Πρόγραμμα Μεταπτυχιακών 
Σπουδών (Π.Μ.Σ.) με τίτλο «Παιδιατρική Πνευμονολογία» 
(ΡΒθάώΐπε Ηθ5ρΐΓ3ΐθΓγ Μθάίαπθ), σύμφωνα με τις διατάξεις 
της απόφασης αυτής και τις διατάξεις του ν. 4485/2017. 

Άρθρο 2 

Αντικείμενο - Σκοπός 

Το Π.Μ.Σ. στην «Παιδιατρική Πνευμονολογία» έχει ως 
αντικείμενο τη διεπιστημονική Μεταπτυχιακή Εκπαίδευση 
και την προαγωγή της γνώσης και της έρευνας στο επιστη¬ 
μονικό πεδίο που αφορά στο αναπνευστικό σύστημα των 
παιδιών, από τη γέννηση έως και την εφηβεία. 

Σκοπός του Π.Μ.Σ. είναι: 

Η κατάρτιση των μεταπτυχιακών φοιτητών (ΜΦ) στο 
επιστημονικό πεδίο της λειτουργικής ανάπτυξης του 
αναπνευστικού συστήματος, πρόληψης (πρωτογενούς, 
δευτερογενούς και τριτογενούς), έγκαιρης διάγνωσης, δι¬ 
επιστημονικής αντιμετώπισης των οξέων και χρόνιων νο¬ 
σημάτων του αναπνευστικού συστήματος, και της βασικής 
και κλινικής έρευνας στην Παιδιατρική Πνευμονολογία. 

Το Π.Μ.Σ. στοχεύει: 

• Να εξασφαλίσει μεταπτυχιακή εκπαίδευση υψηλού 
επιπέδου στο επιστημονικό πεδίο της Παιδιατρικής Πνευ- 
μονολογίας προκειμένου να εισάγει τους ΜΦ στις μεθό¬ 
δους έρευνας για παραγωγή ή/και εφαρμογή καινούργιας 
γνώσης. 

• Να εμβαθύνει στη μοριακή βιολογία, την παθογένεια 
και την κατανόηση των μηχανισμών που οδηγούν στα 
συγγενή/κληρονομούμενα και επίκτητα νοσήματα των 
πνευμόνων των παιδιών. 

• Ναγεφυρώσειτη βασική έρευνα μετην κλινική έρευνα 
και την κλινική πρακτική με την καθ' ημέρα πράξη. 

• Να αναπτύξει, εκπαιδεύσει και εφαρμόσει πολιτικές πρω¬ 
τογενούς, δευτερογενούς και τριτογενούς πρόληψης των 
σοβαρών χρόνιων αναπνευστικών νοσημάτωντων παιδιών. 

• Να δημιουργήσει τις προϋποθέσεις και να προωθήσει 
στη χώρα μας την πρακτική της πολυδύναμης και διεπι¬ 
στημονικής προσέγγισης των παιδιών που πάσχουν από 
σοβαρά χρόνια νοσήματα του αναπνευστικού, όπως άσθμα, 
κυστική ίνωση, και πρωτοπαθή δυσκινησία των κροσσών. 


Άρθρο 3 

Μεταπτυχιακοί Τίτλοι 

Το ΠΜΣ απονέμει Δίπλωμα Μεταπτυχιακών Σπου¬ 
δών (Δ.Μ.Σ.) στη «Παιδιατρική Πνευμονολογία» (Μ5ε ίη 
Ρθθάώΐπε Βθερίΐ'θΐοΐ'γ Μθάίαπθ). 

Άρθρο 4 

Φοίτηση στο ΠΜΣ 

Για την απόκτηση Δ.Μ.Σ. απαιτούνται συνολικά εκατόν 
είκοσι (120) πιστωτικές μονάδες (ΕΈΤ5). 

Κατά τη διάρκεια των σπουδών, οι ΜΦ υποχρεούνται σε 
παρακολούθηση και επιτυχή εξέταση μεταπτυχιακών μα¬ 
θημάτων, ερευνητική απασχόληση, πρακτικές ασκήσεις και 
παράλληλες δραστηριότητες: παρακολούθηση ημερίδων, 
συνεδρίων ή διαλέξεων εκτός του τακτικού προγράμματος 
του ΠΜΣ, τη συγγραφή επιστημονικών εργασιών καθώς 
και την εκπόνηση μεταπτυχιακής διπλωματικής εργασίας. 

Τα μαθήματα διεξάγονται στην Ελληνική γλώσσα. Σε πε¬ 
ρίπτωση προσκεκλημένων ομιλητών από το εξωτερικό και 
στη διοργάνωση σεμιναρίων με προσκεκλημένους ομιλη¬ 
τές από το εξωτερικό η γλώσσα μπορεί να είναι η αγγλική. 
Επιπλέον σε περίπτωση που περισσότεροι του 30% των 
φοιτητών έχουν ως μητρική γλώσσα άλλης της ελληνικής, 
τα μαθήματα μπορεί να διεξαχθούν στην αγγλική. 

Η χρονική διάρκεια για την απονομή του Δ.Μ.Σ. του Προ¬ 
γράμματος ορίζεται σε τέσσερα (4) ακαδημαϊκά εξάμηνα. 

Άρθρο 5 

Χρηματοδότηση ΠΜΣ 

Το κόστος λειτουργίας του Π.Μ.Σ. «Παιδιατρική Πνευ- 
μονολογία» θα καλύπτεται από: 

-τέλη φοίτησης 

- δωρεές, παροχές, κληροδοτήματα και κάθε είδους 
χορηγίες φορέων του δημόσιου ή του ιδιωτικού τομέα 

- πόρους από ερευνητικά προγράμματα 

- πόρους από προγράμματα της Ευρωπαϊκής Ένωσης ή 
άλλων διεθνών οργανισμών 

- κάθε άλλη νόμιμη πηγή. 

Η επιβολή τέλους φοίτησης/διδάκτρων κρίνεται αναγκαία 
γιατί δεν έχουν εξασφαλιστεί δωρεές και επιχορηγήσεις 
που θα μπορούσαν να καλύψουντα λειτουργικά έξοδα του 
προγράμματος.Τα τέλη φοίτησης ορίζονται σε 4.000 ευρώ 
για όλο το πρόγραμμα. Καταβάλλονται σε 4 ισόποσες δόσεις 
(1.000 ευρώ ανά εξάμηνο η καθεμιά). Το ύψος του τέλους 
φοίτησης είναι το χαμηλότερο που επιτρέπει τη βιωσιμό¬ 
τητα του Π.Μ.Σ., σε αναλογία προς τις παροχές προς τους 
ΜΦ: όλοι οι φοιτητές του Π.Μ.Σ. θα συμμετάσχουν σε ένα 
τουλάχιστον διεθνές συνέδριο, διαδραστικό κλινικό φροντι¬ 
στήριο και παρουσιάσεις ερευνητικών αποτελεσμάτων και 
ερευνητικών φαρμάκων υπό ανάπτυξη, σχετιζόμενων με 
την Παιδιατρική Πνευμονολογία. Η συμμετοχή σε ανάλογες 
εκπαιδευτικές εκδηλώσεις με διεθνείς ομιλητές, παράλληλες 
του Π.Μ.Σ., συνεισφέρει στην εμπέδωση των γνώσεων και 
την απόκτηση ουσιαστικής εμπειρίας. 

Οι ΜΦ μπορούν να καλύπτονται οικονομικά από χρημα¬ 
τοδοτούμενα προγράμματα έρευνας στα οποία συμμετέ¬ 
χουν. Το Π.Μ.Σ. ενθαρρύνει αυτούς που δεν εντάσσονται 
στις παραπάνω κατηγορίες, να επιτύχουν εξωτερική χρη¬ 
ματοδότηση των σπουδών τους από διάφορα Ιδρύματα και 
Ινστιτούτα. Το Π.Μ.Σ. δύναται να χορηγήσει περιορισμένο 
αριθμό υποτροφιών ο οποίος εξαρτάται από τη διαθέσιμη 
χρηματοδότηση και αποφασίζεται από την ΣΕ σύμφωνα με 
προκαθορισμένα κριτήρια. 

Άρθρο 6 

Χρονική διάρκεια λειτουργίας του ΠΜΣ 

Το Π.Μ.Σ. θα λειτουργήσει μέχρι το ακαδημαϊκό έτος 
2027-2028 εφόσον πληροί τα κριτήρια της εσωτερικής 
και εξωτερικής αξιολόγησης, σύμφωνα με την παρ. 8 
του άρθρου 32 και την παρ. 6 του άρθρου 44 του 
ν. 4485/2017. 

Άρθρο 7 

Μεταβατικές διατάξεις 

Όσα θέματα δε ρυθμίζονται στην παρούσα απόφαση, 
θα ρυθμίζονται από τον Κανονισμό Μεταπτυχιακών Σπου¬ 
δών, καθώς και από τα αρμόδια όργανα σύμφωνα με την 
ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρύτανης 

ΜΕΆΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 


Αριθμ. απόφ. 795/29-6-2018 (3) 

Επανίδρυση Διιδρυματικού Προγράμματος Μετα¬ 
πτυχιακών Σπουδών της Ιατρικής Σχολής του Εθνι¬ 
κού και Καποδιστριακού Πανεπιστημίου Αθηνών και 
του Ερευνητικού Κέντρου Βιοϊατρικών Επιστημών 
«Αλέξανδρος Φλέμιγκ» με τίτλο «Μοριακή Βιοϊατρι- 
κή: Μηχανισμοί Ασθενειών, Μοριακές και Κυτταρι¬ 
κές Θεραπείες και Βιοκαινοτομία» («Μ$ς ίη ΜοΙθτυΙβι· 
ΒίοππθςΙίςίηθ: ΜοςΕοπίειπϊ Οί ΘΪ5Θ35Θ, ΜοΙθουΙδί· 
Αηά ΘθΙΙυΐ3ΓΤΗθΓ3ρίθ5, Αηά Βίοίηηον3ΐίοη»). 

Η ΣΥΓΚΛΗΤΟΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Τις διατάξεις του ν. 4485/2017 «Οργάνωση και Λει¬ 
τουργία της ανώτατης εκπαίδευσης, ρυθμίσεις για την 
έρευνα και άλλες διατάξεις» (ΦΕΚ Α' 114), και ειδικότερα 
τα άρθρα 30 έως και 37,45 και 85. 

2. Την αριθμ. 163204/Ζ1/29-9-2017 Εγκύκλιο του Υπουρ¬ 
γείου Παιδείας, Έρευνας και θρησκευμάτων. 

3. Την αριθμ. 216772/Ζ1/8-12-2017 υπουργική απόφαση 
(ΦΕΚ4334/τ.Β'/12-12-2017) με τίτλο «Τρόπος κατάρτισηςτου 
αναλυτικού προϋπολογισμού λειτουργίας και της έκθεσης βι- 
ωσιμότηταςτων Προγραμμάτων Μεταπτυχιακών Σπουδών». 

4. Τις παραγράφους 7 και 8 του άρθρου 19 και την παρ. 
3α του άρθρου 42 του ν. 4521 «Ίδρυση Πανεπιστημίου 
Δυτικής Αττικής και άλλες διατάξεις». 

5. Τις παραγράφους 1 και 5 του άρθρου 101 του 
ν. 4547/2018 (ΦΕΚΑ' 102). 

6. Τις διατάξειςτου ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ Α' 195), 
όπως τροποποιήθηκαν και ισχύουν. 

7. Τις διατάξεις του ν. 4386/2016 «Ρυθμίσεις για την έρευ¬ 
να και άλλες διατάξεις» (ΦΕΚΑ' 83), όπως τροποποιήθηκαν 
και ισχύουν. 

8. Το π.δ. 85/31-5-2013 (ΦΕΚΑ' 124) «Ίδρυση, μετονο- 
μασία, ανασυγκρότηση Σχολών και ίδρυση Τμήματος στο 
Εθνικό και Καποδιστριακό Πανεπιστήμιο Αθηνών». 

9. Τις διατάξειςτου ν. 3374/2005 και ιδίως τα άρθρα 14 
και 15 (ΦΕΚ 189/τ.Α'/02-08-2005) «Διασφάλιση της ποιό¬ 


τητας στην ανώτατη εκπαίδευση. Σύστημα μεταφοράς και 
συσσώρευσης πιστωτικών μονάδων - Παράρτημα διπλώ¬ 
ματος» όπως τροποποιήθηκε και ισχύει. 

10. Την υπουργική απόφαση αριθμ. 68396/Β7 (ΦΕΚ 
1400/Β730.9.2003), όπως τροποποιήθηκε με την υπουρ¬ 
γική απόφαση αριθμ. 22149/Β7 (ΦΕΚ 332/Β729.2.2008), 
και την αριθμ. 236/27.5.2016 πράξη Πρύτανη Εθνικού και 
Καποδιστριακού Πανεπιστημίου Αθηνών που αφορά την 
αναμόρφωση του Π.Μ.Σ. με τίτλο «Μοριακή Ιατρική», με 
την οποία ο τίτλος του ΠΜΣ μετονομάστηκε σε «Μοριακή 
Βιοϊατρική - Μηχανισμοί Ασθενειών, Μοριακές και Κυττα¬ 
ρικές θεραπείες και Βιοκαινοτομία» 

την υπουργική απόφαση αριθμ. 410/26.06.2017 (ΦΕΚ 
2588/Β726.07.2017) που τροποποιεί τα άρθρων 4, 5, 6 
και 12 της αριθμ. 236/27.5.2016 (ΦΕΚ 1703/τ.Β714.6.2016) 
πράξης Πρύτανη Εθνικού και Καποδιστριακού Πανεπιστη¬ 
μίου Αθηνών. 

11 .Το απόσπασμα πρακτικού της Συνέλευσης της Ιατρι¬ 
κής Σχολής του ΕΚΠΑ (συνεδρίαση 3.4.2018). 

12. Το απόσπασμα πρακτικού του Διοικητικού Συμβου¬ 
λίου του Ε.ΚΕ.Β.Ε «ΑΛΕΞΑΝΔΡΟΣ ΦΛΕΜΙΓΚ» (συνεδρία 
196/15 Φεβρουάριου 2018). 

13. Το Ειδικό Πρωτόκολλο Συνεργασίας των συνεργα- 
ζομένων φορέων. 

14. Το απόσπασμα πρακτικού της Επιτροπής Μεταπτυ¬ 
χιακών Σπουδών του ΕΚΠΑ (συνεδρίαση 6η 18 Απριλίου 
2018). 

15. Το απόσπασμα πρακτικού της Συγκλήτου του ΕΚΠΑ 
(συνεδρίαση 30 Απριλίου 2018). 

16. Το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού, απο¬ 
φασίζουμε: 

Την επανίδρυση και λειτουργία Διιδρυματικού Προ¬ 
γράμματος Μεταπτυχιακών Σπουδών της ΙΑΤΡΙΚΗΣ ΣΧΟ¬ 
ΛΗΣ του Εθνικού και Καποδιστριακού Πανεπιστημίου 
Αθηνών και του ΕΡΕΥΝΗΤΙΚΟΥ ΚΕΝΤΡΟΥ ΒΙΟΪΑΤΡΙΚΩΝ 
ΕΠΙΣΤΗΜΩΝ «ΑΛΕΞΑΝΔΡΟΣ ΦΛΕΜΙΓΚ» με τίτλο «Μοριακή 
Βιοϊατρική: Μηχανισμοί Ασθενειών, Μοριακές και Κυττα¬ 
ρικές θεραπείες και Βιοκαινοτομία», από το ακαδημαϊκό 
έτος 2018-2019, ως ακολούθως: 

Άρθρο 1 

Γενικές διατάξεις 

Η Ιατρική Σχολή του Εθνικού και Καποδιστριακού Πανε¬ 
πιστημίου Αθηνών και το Ερευνητικό Κέντρο Βιοϊατρικών 
Επιστημών «Αλέξανδρος Φλέμιγκ» θα οργανώσουν και θα 
λειτουργήσουν από το ακαδημαϊκό έτος 2018-2019 Διι- 
δρυματικό Πρόγραμμα Μεταπτυχιακών Σπουδών (ΔΠΜΣ) 
με τίτλο «Μοριακή Βιοϊατρική: Μηχανισμοί Ασθενειών, 
Μοριακές και Κυτταρικές θεραπείες και Βιοκαινοτομία», 
σύμφωνα με τις διατάξεις της απόφασης αυτής και τις δι¬ 
ατάξεις του ν. 4485/2017. 

Τη γραμματειακή και διοικητική υποστήριξη του Προ¬ 
γράμματος αναλαμβάνει η Ιατρική Σχολή του Εθνικού και 
Καποδιστριακού Πανεπιστημίου Αθηνών. 

Άρθρο 2 

Αντικείμενο - Σκοπός 

Αντικείμενο του Διιδρυματικού Προγράμματος Μετα¬ 
πτυχιακών Σπουδών (ΔΠΜΣ) στη «Μοριακή Βιοϊατρική: 
Μηχανισμοί Ασθενειών, Μοριακές και Κυτταρικές θερα- 

πείες, και Βιοκαινοτομία» είναι η παροχή ανταγωνιστικής, 
διεθνούς επιπέδου εκπαίδευσης στη βιοϊατρική έρευνα και 
ανάπτυξη σε μεταπτυχιακούς φοιτητές, ώστε να αποκτή¬ 
σουν ένα ισχυρό επιστημονικό υπόβαθρο, εμπειρία και τε¬ 
χνογνωσία σε ένα ιδιαίτερα δυναμικό και απαιτητικό πεδίο 
της σύγχρονης επιστήμης. Το πρόγραμμα συνδυάζει την 
βασική ερευνητική γνώση και την κλινική πράξη με σκοπό 
την εκπαίδευση των φοιτητών του στην διερεύνηση της 
αιτιοπαθογένειας των νοσημάτων του ανθρώπου και την 
ανακάλυψη νέων μοριακών και κυτταρικών θεραπειών. 

Οι βασικοί σκοποί του ΔΠΜΣ είναι οι εξής: 

• Η παροχή πρακτικής και θεωρητικής εκπαίδευσης σε 
νέους επιστήμονες με έμφαση στη μεταφραστική και κλι¬ 
νική έρευνα, την ανοσολογία, τη γενετική, τη μοριακή και 
κυτταρική βιολογία, τη λειτουργική γονιδιωματική, την 
επιγενετική, τη βιοπληροφορική. 

• Η απόκτηση γνώσεων και δεξιοτήτων σε τεχνολογίες 
αιχμής και σύγχρονων ερευνητικών εργαλείων βιοϊατρικής 
έρευνας, συμπεριλαμβανομένων καινοτόμων τεχνολογιών 
αλληλούχησης νέας γενιάς, πρωτεομικής, βιοαπεικόνισης, 
διαγένεσης, καθώς και φαινοτυπικής ανάλυσης ζωικών 
προτύπων ασθενειών του ανθρώπου. 

• Η ανάπτυξη μεταβιβάσιμων δεξιοτήτων, οι οποίες ενι¬ 
σχύουν τις προοπτικές σταδιοδρομίας των Μεταπτυχια¬ 
κών Φοιτητών (ΜΦ) σε ακαδημαϊκούς φορείς, ερευνητικές 
υποδομές ή φορείς του ιδιωτικού τομέα. 

• Η δημιουργία ενός γόνιμου περιβάλλοντος αλληλεπί¬ 
δρασης των ΜΦ με τον ακαδημαϊκό και επιχειρηματικό 
χώρο του φαρμάκου προκειμένου να αποκτήσουν κατάρ¬ 
τιση στις μεθόδους ανάπτυξης στοχευμένων και εξατο- 
μικευμένων θεραπειών και βιοδεικτών, καθώς και στην 
απόκτηση γνώσεων για το πώς θεμελιώδεις ανακαλύψεις 
μπορούν να μεταφραστούν σε επιτυχημένες επενδύσεις 
και ανάπτυξη της επιχειρηματικότητας. 

• Η έκθεση των ΜΦ στη διεθνή επιστημονική και επι¬ 
χειρηματική κοινότητα, η ενεργή συνεισφορά τους στο 
ερευνητικό δυναμικό της Ελλάδας, και η αλληλεπίδρασή 
τους με την κοινωνία γενικότερα σχετικά με βασικά ζητή¬ 
ματα της επιστήμης. 

Οι απόφοιτοι του ΔΠΜΣ θα μπορούν να αντιμετωπίζουν 
επιτυχώς και αποτελεσματικά τις αυξανόμενες προκλήσεις 
της βιοϊατρικής έρευνας ακολουθώντας ακαδημαϊκές κα¬ 
τευθύνσεις (διδακτορικό κ.λπ.) ή/και στελεχώνοντας ερευ¬ 
νητικές υποδομές στην Ελλάδα ή το εξωτερικό. Περαιτέ¬ 
ρω, οι απόφοιτοι του ΔΠΜΣ θα μπορούν να εργαστούν σε 
τμήματα έρευνας και ανάπτυξης (Η & Θ) φαρμακευτικών 
εταιρειών και να ιδρύσουν/στελεχώσουν βιοτεχνολογικές 
εταιρίες υψηλής έντασης γνώσης. Το πρόγραμμα θέτει τις 
βάσεις για την ανάπτυξη της καινοτομίας και της επιχει¬ 
ρηματικότητας στον τομέα της βιοϊατρικής και της βιοτε¬ 
χνολογίας μέσω σύγχρονων ερευνητικών κατευθύνσεων 
και τεχνολογιών και επιδιώκει να συνεισφέρει σημαντικά 
στην έρευνα, την καινοτομία και την επιχειρηματικότητα 
στην Ελλάδα. 

Το ΔΠΜΣ οδηγεί στην απονομή «Διπλώματος Μεταπτυ¬ 
χιακών Σπουδών» στη «Μοριακή Βιοϊατρική: Μηχανισμοί 
Ασθενειών, Μοριακές και Κυτταρικές θεραπείες, και Βιο- 
καινοτομία» μετά την πλήρη και επιτυχή ολοκλήρωση των 
σπουδών με βάση το πρόγραμμα σπουδών. 


Άρθρο 3 

Μεταπτυχιακοί Τίτλοι 

Το ΔΠΜΣ απονέμει Δίπλωμα Μεταπτυχιακών Σπουδών 
(Δ.Μ.Σ.) στη «Μοριακή Βιοϊατρική: Μηχανισμοί Ασθενειών, 
Μοριακές και Κυτταρικές Θεραπείες και Βιοκαινοτομία» 
(Μ5ε ίη ΜοΙθευΙθΓ ΒϊοππθοΙίεϊηβ: ΜθεΗθηίεηηε Οί Θί$θ3$θ, 
ΜοΙθευΙθΓ Από €θΙΙυΐ3ΐ'ΤΗθΐ'3ρίθ5, Από ΒίοίηηονΒΐίοη). 

Άρθρο 4 

Φοίτηση στο ΔΠΜΣ 

Για την απόκτηση ΔΜΣ απαιτούνται συνολικά εκατόν 
είκοσι (120) πιστωτικές μονάδες (Ε0Τ5). 

Κατά τη διάρκεια των σπουδών, οι μεταπτυχιακοί φοι¬ 
τητές υποχρεούνται να σε: 

Διαλέξεις: που θα καλύπτουν τις βασικές αρχές, τους 
σημαντικούς σταθμούς και τις τελευταίες εξελίξεις στο επι¬ 
στημονικό αντικείμενο της κάθε Ενότητας, με παραθέσεις 
ενδεικτικής διεθνούς βιβλιογραφίας και παραδείγματα 
από την πλούσια εμπειρία των διδασκόντων. Ερευνητικές, 
επιχειρηματικές και μεθοδολογικές/τεχνολογικές εξελίξεις 
θα παρουσιάζονται συνδυαστικά. Το ΔΠΜΣ θα χρησιμο¬ 
ποιεί και νέες εκπαιδευτικές τεχνολογίες, όπως ννθόίπ3Γ5 
και άλλα διαδικτυακά εργαλεία, προκειμένου να διευρυν- 
θεί το πεδίο της διδασκαλίας και να ευθυγραμμιστεί με τα 
διεθνή πρότυπα. 

Διαλέξεις για μεταβιβάσιμες δεξιότητες: οι οποίες θα 
εστιάζουν στην καλλιέργεια σημαντικών επιστημονικών/ 
επιχειρηματικών δεξιοτήτων, όπως οι προφορικές παρου¬ 
σιάσεις ερευνητικών αποτελεσμάτων ή νέων επιχειρημα¬ 
τικών προϊόντων, η συγγραφή ερευνητικών προτάσεων ή 
επιχειρηματικών πλάνων ανεύρεσης χορηγιών/χρηματοδο¬ 
τήσεων, η συγγραφή επιστημονικών άρθρων ή εκθέσεων 
πεπραγμένων, θέματα βιοηθικής και κανόνες δεοντολογίας 
στον επιστημονικό και επιχειρηματικό χώρο, ορθές πρακτι¬ 
κές ασφάλειας σε εργαστηριακούς χώρους κ.ά. 

Σεμινάρια/Ομαδικές συζητήσεις (")ουιτΐ3ΐ εΙυόΒ") επί πρω¬ 
τοποριακής επιστημονικής βιβλιογραφίας: οι φοιτητές θα 
αναλαμβάνουν να επιλέγουν και να παρουσιάζουν σε συ¬ 
στηματική βάση επιστημονικά άρθρα υψηλής απήχησης 
σχετικά με το αντικείμενο της κάθε Ενότητας, αναλύοντας 
τη στρατηγική, τη μεθοδολογία, τη σημαντικότητα των 
ευρημάτων, καθώς και πιθανές αδυναμίες ή κινδύνους. Τα 
σεμινάρια αυτά θα πραγματοποιούνται υπό την επίβλεψη 
του διδακτικού προσωπικού κάθε Ενότητας. 

Εργασίες: που θα ανατίθενται στους φοιτητές στο πλαί¬ 
σιο των τριών ενοτήτων και ανάλογα με το αντικείμενο 
μπορεί να αφορούν ανασκόπηση της βιβλιογραφίας, βιο- 
πληροφορικές αναλύσεις δεδομένων, κριτική αξιολόγηση 
ερευνητικών δεδομένων ή επιχειρηματικών μοντέλων κ.ά. 
Θα δοθεί έμφαση σε ομαδικές εργασίες, τις οποίες οι φοι¬ 
τητές θα καλούνται να σχεδιάσουν και να εκτελέσουν σε 
ομάδες, προκειμένου να αναπτυχθεί πνεύμα συνεργασίας. 

Προφορικές παρουσιάσεις: θα ανατίθενται σε φοιτητές 
στο πλαίσιο των διαφορετικών μαθημάτων, εργασιών και 
σεμιναρίων. 

Πρακτικές Ασκήσεις/Διπλωματική εργασία: Κατά τη δι¬ 
άρκεια του δεύτερου εξαμήνου θα υπάρχουν δύο τρίμηνες 
περίοδοι πρακτικής άσκησης σε διαφορετικά εργαστήρια 
ή εταιρείες υπό την επίβλεψη μελών του ΔΠΜΣ (Ελλάδα 

ή εξωτερικό). Μετά την επιτυχή ολοκλήρωση των μαθη¬ 
μάτων και των πρακτικών ασκήσεων, ο/η ΜΦ δηλώνει με 
γραπτή δήλωση στη ΣΕ σε ποια ερευνητική ομάδα επιθυμεί 
να εκπονήσει τη διπλωματική του εργασία με σύμφωνη 
γνώμη του Επιστημονικού Υπεύθυνου (ΕΥ) της ομάδας. Η 
ΣΕ διαμορφώνει το σχετικό πρακτικό και το μεταβιβάσει 
προς έγκριση στην ΕΔΕ. Μετά την ολοκλήρωση της ΔΕ, ο 
ΜΦ θα έχει την υποχρέωση να παρουσιάσει την ερευνητική 
του εργασία στο τέλος του 4ου εξαμήνου. 

Τα μαθήματα διεξάγονται στην αγγλική γλώσσα. 
Η γλώσσα συγγραφής της μεταπτυχιακής διπλωματικής 
εργασίας είναι η αγγλική. 

Η χρονική διάρκεια για την απονομή του Διπλώματος 
Μεταπτυχιακών Σπουδών (ΔΜΣ) του Προγράμματος ορί¬ 
ζεται σε τέσσερα (4) ακαδημαϊκά εξάμηνα. 

Άρθρο 5 

Χρηματοδότηση ΔΠΜΣ 

Το κόστος λειτουργίας του ΔΠΜΣ «Μοριακή Βιοϊατρική: 
Μηχανισμοί Ασθενειών, Μοριακές και Κυτταρικές θεραπεί¬ 
ες και Βιοκαινοτομία» θα καλύπτεται από: 

- τον προϋπολογισμό του ΑΕΙ, 

- τον προϋπολογισμό του Υπουργείου Παιδείας, Έρευνας 
και Θρησκευμάτων, 

- δωρεές, παροχές, κληροδοτήματα και κάθε είδους 
χορηγίες φορέων του δημόσιου ή του ιδιωτικού τομέα, 

- πόρους ερευνητικά προγράμματα, 

- πόρους από προγράμματα της Ευρωπαϊκής Ένωσης ή 
άλλων διεθνών οργανισμών, 

- μέρος των εσόδων των Ειδικών Λογαριασμών Κονδυ- 
λίων Έρευνας (ΕΛΚΕ) του ΑΕΙ, 

- κάθε άλλη νόμιμη πηγή, 

- από τα τέλη φοίτησης των μεταπτυχιακών φοιτητών τα 
οποία ανέρχονται στο ποσό των χιλίων (1.000) ευρώ ανά 
εξάμηνο, καθώς και άλλες πηγές όπως δωρεές, χορηγίες κ.λπ. 

Η επιβολή τέλους φοίτησης/διδάκτρων κρίνεται ανα¬ 
γκαία προκειμένου να εξασφαλιστεί την απρόσκοπτη λει¬ 
τουργία του προγράμματος και η δυνατότητα παροχής 
υποτροφιών, γραμματειακής υποστήριξης, η κάλυψη των 
εξόδων διαφήμισης του προγράμματος, οι μετακινήσεις 
επισκεπτών καθηγητών κ.α. Σε περιπτώσεις που λόγω 
εσόδων από τις ανωτέρω πήγες προκόψει οικονομικό 
πλεόνασμα τα επιπλέον έσοδα θα ανταποδίδονται στους 
φοιτητές μέσω επιπλέον υποτροφιών ή συμμετοχής του 
σε εθνικά και διεθνή συνέδρια ή σε ότι άλλο κρίνει η ΕΔΕ 
ότι βελτιώνει σημαντικά την εκπαίδευση των ΜΦ. 

Άρθρο 6 

Χρονική διάρκεια λειτουργίας του ΔΠΜΣ 

Το ΔΠΜΣ θα λειτουργήσει μέχρι το ακαδημαϊκό έτος 
2027-2028 εφόσον πληροί τα κριτήρια της εσωτερικής 
και εξωτερικής αξιολόγησης, σύμφωνα με την παρ. 8 
του άρθρου 32 και την παρ. 6 του άρθρου 44 του 
ν. 4485/2017. 

Άρθρο 7 

Μεταβατικές διατάξεις 

Όσα θέματα δε ρυθμίζονται στην παρούσα απόφαση, 
θα ρυθμίζονται από τον Κανονισμό Μεταπτυχιακών Σπου¬ 
δών, καθώς και από τα αρμόδια όργανα σύμφωνα με την 
ισχύουσα νομοθεσία. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρύτανης 

ΜΕΛΕΤΙΟΣ-ΑΘΑΝΑΣΙΟΣ ΔΗΜΟΠΟΥΛΟΣ 


Αριθμ. απόφ. 797/29-6-2018 (4) 

Επανίδρυση Προγράμματος Μεταπτυχιακών 
Σπουδών της Ιατρικής Σχολής του Εθνικού και 
Καποδιστριακού Πανεπιστημίου Αθηνών με τίτ¬ 
λο «Χειρουργική Ογκολογία - 5υΓ9Ϊε3ΐ ΟηςοΙοςγ». 

Η ΣΥΓΚΛΗΤΟΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Τις διατάξεις του ν. 4485/2017 «Οργάνωση και Λει¬ 
τουργία της ανώτατης εκπαίδευσης, ρυθμίσεις για την 
έρευνα και άλλες διατάξεις» (ΦΕΚ Α' 114), και ειδικότερα 
τα άρθρα 30 έως και 37,45 και 85. 

2. Την αριθμ. 163204/Ζ1 /29-9-2017 Εγκύκλιο του Υπουρ¬ 
γείου Παιδείας, Έρευνας και Θρησκευμάτων. 

3. Την αριθμ. 216772/Ζ1/8-12-2017 υπουργική απόφαση 
(ΦΕΚ 4334/τ.Β'/12-12-2017) με τίτλο «Τρόπος κατάρτισης 
του αναλυτικού προϋπολογισμού λειτουργίας και της έκ¬ 
θεσης βιωσιμότητας των Προγραμμάτων Μεταπτυχιακών 
Σπουδών». 

4. Τις παραγράφους 7 και 8 του άρθρου 19 και την παρ. 
3α του άρθρου 42 του ν. 4521 «Ίδρυση Πανεπιστημίου 
Δυτικής Αττικής και άλλες διατάξεις». 

5. Τις παραγράφους 1 και 5 του άρθρου 101 του 
ν. 4547/2018 (ΦΕΚΑ' 102). 

6. Τις διατάξειςτου ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ Α' 195), 
όπως τροποποιήθηκαν και ισχύουν. 

7. Τις διατάξεις του ν. 4386/2016 «Ρυθμίσεις για την έρευ¬ 
να και άλλες διατάξεις» (ΦΕΚΑ' 83), όπως τροποποιήθηκαν 
και ισχύουν. 

8. Το π.δ. 85/31-5-2013 (ΦΕΚΑ' 124) «Ίδρυση, μετονο- 
μασία, ανασυγκρότηση Σχολών και ίδρυση Τμήματος στο 
Εθνικό και Καποδιστριακό Πανεπιστήμιο Αθηνών». 

9. Τις διατάξεις του ν. 3374/2005 και ιδίως τα άρθρα 14 
και 15 (ΦΕΚ 189/τ.Α'/02-08-2005) «Διασφάλιση της ποιό¬ 
τητας στην ανώτατη εκπαίδευση. Σύστημα μεταφοράς και 
συσσώρευσης πιστωτικών μονάδων - Παράρτημα διπλώ¬ 
ματος» όπως τροποποιήθηκε και ισχύει. 

10. Το ΦΕΚ 1665/τ.Β’/10-06-2016 ίδρυσης του ΠΜΣ. 

11. Το απόσπασμα πρακτικού της Συνέλευσης της Ια¬ 
τρικής Σχολής του ΕΚΠΑ (συνεδρίαση 3 Απριλίου 2018). 

12. Το απόσπασμα πρακτικού της Επιτροπής Μεταπτυχια¬ 
κών Σπουδών του ΕΚΠΑ (συνεδρίαση 6η, 18 Απριλίου 2018). 

13. Το απόσπασμα πρακτικού της Συγκλήτου του ΕΚΠΑ 
(συνεδρίαση 30 Απριλίου 2018). 

14. Το γεγονός ότι με την παρούσα δεν προκαλείται δαπάνη 
εις βάρους του κρατικού προϋπολογισμού, αποφασίζουμε: 

την επανίδρυση και λειτουργία του Προγράμματος Με¬ 
ταπτυχιακών Σπουδών της Ιατρικής Σχολής του ΕΚΠΑ, με 
τίτλο «Χειρουργική Ογκολογία», από το ακαδημαϊκό έτος 
2018 - 2019, ως ακολούθως: 

Άρθρο 1 

Γενικές διατάξεις 

Η Ιατρική Σχολή του Εθνικού και Καποδιστριακού Πανε¬ 
πιστημίου Αθηνών θα οργανώσει και θα λειτουργήσει από 
το ακαδημαϊκό έτος 2018-2019 Πρόγραμμα Μεταπτυχια¬ 
κών Σπουδών (ΠΜΣ) με τίτλο «Χειρουργική Ογκολογία», 
σύμφωνα με τις διατάξεις της απόφασης αυτής και τις 
διατάξεις του ν. 4485/2017. 

Άρθρο 2 

Αντικείμενο - Σκοπός 

Το Πρόγραμμα Μεταπτυχιακών Σπουδών (ΠΜΣ) «Χει¬ 
ρουργική Ογκολογία» έχει ως αντικείμενο τη χειρουργική 
ογκολογία. 

Σκοπός του ΠΜΣ «Χειρουργική Ογκολογία» είναι η πα¬ 
ροχή υψηλού επιπέδου μεταπτυχιακής εκπαίδευσης στο 
επιστημονικό πεδίο της χειρουργικής ογκολογίας στα εξής 
γνωστικά αντικείμενα: 

• Καρκινογένεση- Επιδημιολογία - Γενετική Συμβουλευ¬ 
τική - Βιοστατιστική 

• Αρχές Ακτινοθεραπείας, Χημειοθεραπείας, Στοχευμέ- 
νων θεραπειών και Ανοσοθεραπείας 

• Μαστός 

• Ανώτερο Πεπτικό 

• Ήπαρ - Πάγκρεας - Χοληφόρα 

• Ενδοκρινείς (θυρεοειδής και Επινεφρίδια) 

• Παχύ έντερο - Ορθό - Πρωκτός 

• Ειδικά θέματα στη Χειρουργική Ογκολογία. 

Ολοκληρώνοντας το ΠΜΣ, οι μεταπτυχιακοί φοιτητές 

θα μπορούν: 

• Να διαγιγνώσκουν τους ασθενείς με ογκολογικά νο¬ 
σήματα σύμφωνα με τα δεδομένα των κατευθυντηρίων 
οδηγιών. 

• Να σχεδιάζουν τον αναγκαίο απεικονιστικό εργαστηρι¬ 
ακό έλεγχο για σταδιοποίηση των διαφόρων νεοπλασιών. 

• Να επιλέγουν τις ενδεικνυόμενες χειρουργικές εκτομές 
(όταν συνάδει με την βασική τους ειδικότητα). 

• Ναεισηγούνταιτις συμπληρωματικές προεγχειρητικές 
ή μετεγχειρητικές θεραπείες (χημειοθεραπεία, ακτινοθε¬ 
ραπεία). 

• Να εφαρμόζουν πρωτόκολλα για τη μετεγχειρητική 
παρακολούθηση σύμφωνα με τις κατευθυντήριες οδηγίες. 

• Να προετοιμαστούν για μεταπτυχιακές σπουδές διδα¬ 
κτορικού επιπέδου. 

Άρθρο 3 

Μεταπτυχιακοί Τίτλοι 

Το ΠΜΣ απονέμει Δίπλωμα Μεταπτυχιακών Σπουδών 
(Δ.Μ.Σ.) στη «Χειρουργική Ογκολογία» (Μ5ε ίη δυιτμεθΙ 
ΟηεοΙοργ). 

Οι τίτλοι απονέμονται από την Ιατρική Σχολή του Εθνι¬ 
κού και Καποδιστριακού Πανεπιστημίου Αθηνών. 

Άρθρο 4 

Φοίτηση στο ΠΜΣ 

Για την απόκτηση ΔΜΣ απαιτούνται συνολικά εκατόν 
είκοσι (120) πιστωτικές μονάδες (ΕΘΤ5). 

Κατά τη διάρκεια των σπουδών, οι μεταπτυχιακοί 
φοιτητές υποχρεούνται να ολοκληρώσουν επιτυχώς τα 
τέσσερα (4) ακαδημαϊκά εξάμηνα, σύμφωνα με το πρό¬ 
γραμμα σπουδών του εσωτερικού κανονισμού του ΠΜΣ 


«Χειρουργική Ογκολογία» και να συγγράφουν μια διπλω¬ 
ματική εργασία. 

Τα μαθήματα διεξάγονται στην ελληνική γλώσσα. 

Η χρονική διάρκεια για την απονομή του Διπλώματος 
Μεταπτυχιακών Σπουδών (ΔΜΣ) του Προγράμματος ορί¬ 
ζεται σε τέσσερα (4) ακαδημαϊκά εξάμηνα. 

Άρθρο 5 

Χρηματοδότηση ΠΜΣ 

Το κόστος λειτουργίας του Π.Μ.Σ. «Χειρουργική Ογκολο¬ 
γία» θα καλύπτεται από τα τέλη φοίτησης των μεταπτυχια¬ 
κών φοιτητών, τα οποία ανέρχονται στο ποσό των 3.200 €, 
ανά μεταπτυχιακό φοιτητή, ανά τέσσερα (4) ακαδημαϊκά 
εξάμηνα, καθώς και άλλες πηγές όπως δωρεές, χορηγίες, 
κληροδοτήματα, εφόσον αυτό καταστεί εφικτό. 

Η επιβολή τέλους φοίτησης κρίνεται αναγκαία διότι 
οι δαπάνες για τους εκπαιδευτικούς χώρους, τη γραμ¬ 
ματειακή υποστήριξη, καθώς και τη γραφική και βιβλι¬ 
ογραφική ενημέρωση των συμμετεχόντων πρέπει να 
διασφαλιστεί. 

Άρθρο 6 

Χρονική διάρκεια λειτουργίας του ΠΜΣ 

Το ΠΜΣ θα λειτουργήσει μέχρι το ακαδημαϊκό έτος 
2027-2028, εφόσον πληροί τα κριτήρια της εσωτερικής 
και εξωτερικής αξιολόγησης, σύμφωνα με την παρ. 8 του 
άρθρου 32 και την παρ. 6 του άρθρου 44 του ν. 4485/2017. 

Άρθρο 7 

Μεταβατικές διατάξεις 

Όσα θέματα δε ρυθμίζονται στην παρούσα απόφαση, 
θα ρυθμίζονται από τον Κανονισμό Μεταπτυχιακών Σπου¬ 
δών, καθώς και από τα αρμόδια όργανα σύμφωνα με την 
ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρύτανης 

ΜΕΛΕΤΙΟΣ-ΑΘΑΝΑΣΙΟΣ ΔΗΜΟΠΟΥΛΟΣ 


Αριθμ. απόφ. 799/29-6-2018 (5) 

Επανίδρυση Προγράμματος Μεταπτυχιακών 
Σπουδών της Ιατρικής Σχολής του Εθνικού και 
Καποδιστριακού Πανεπιστημίου Αθηνών με τίτλο 
«Προληπτική και Κλινική Καρδιολογία» (Μ5ε ίη 
«ΡΓθνθπΙΐνθ 3πά ΟΙΐηΐαβΙ ΘθΓάΐοΙοςγ»). 

Η ΣΥΓΚΛΗΤΟΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Τις διατάξεις του ν. 4485/2017 «Οργάνωση και Λει¬ 
τουργία της ανώτατης εκπαίδευσης, ρυθμίσεις για την 
έρευνα και άλλες διατάξεις» (ΦΕΚ Α' 114), και ειδικότερα 
τα άρθρα 30 έως και 37,45 και 85. 

2. Την αριθμ. 163204/Ζ1 /29-9-2017 Εγκύκλιο του Υπουρ¬ 
γείου Παιδείας, Έρευνας και Θρησκευμάτων. 

3. Την αριθμ. 216772/Ζ1/8-12-2017 υπουργική απόφαση 
(ΦΕΚ4334/τ.Β'/12-12-2017) με τίτλο «Τρόπος κατάρτισηςτου 
αναλυτικού προϋπολογισμού λειτουργίας και της έκθεσης βι- 
ωσιμότηταςτων Προγραμμάτων Μεταπτυχιακών Σπουδών». 

4. Τις παραγράφους 7 και 8 του άρθρου 19 και την παρ. 
3α του άρθρου 42 του ν. 4521 «Ίδρυση Πανεπιστημίου 
Δυτικής Αττικής και άλλες διατάξεις». 

5. Τις παραγράφους 1 και 5 του άρθρου 101 του 
ν. 4547/2018 (ΦΕΚΑ' 102). 

6. Τις διατάξειςτου ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ Α' 195), 
όπως τροποποιήθηκαν και ισχύουν. 

7. Τις διατάξεις του ν. 4386/2016 «Ρυθμίσεις για την έρευ¬ 
να και άλλες διατάξεις» (ΦΕΚ Α'83), όπως τροποποιήθηκαν 
και ισχύουν. 

8. Το π.δ. 85/31-5-2013 (ΦΕΚ ΑΊ24) «Ίδρυση, μετονο- 
μασία, ανασυγκρότηση Σχολών και ίδρυση Τμήματος στο 
Εθνικό και Καποδιστριακό Πανεπιστήμιο Αθηνών». 

9. Τις διατάξειςτου ν. 3374/2005 και ιδίως τα άρθρα 14 
και 15 (ΦΕΚ 189/τ.Α'/02-08-2005) «Διασφάλιση της ποιό¬ 
τητας στην ανώτατη εκπαίδευση. Σύστημα μεταφοράς και 
συσσώρευσης πιστωτικών μονάδων - Παράρτημα διπλώ¬ 
ματος» όπως τροποποιήθηκε και ισχύει. 

10. Την αριθμ. 85/22-06-2015 (ΦΕΚ 1414/Β7 
08-08-2015) πράξη Πρύτανη ΕΚΠΑ, αντικατάστασης της 
υπουργικής απόφασης αριθμ. 30084/Β7/30-07-2007 (ΦΕΚ 
1518/Β')/Αναμόρφωσης του Προγράμματος. 

11. Το απόσπασμα πρακτικού της Συνέλευσης της Ια¬ 
τρικής Σχολής του ΕΚΠΑ (συνεδρίαση 3 Απριλίου 2018). 

12. Το απόσπασμα πρακτικού της Επιτροπής Μεταπτυχια¬ 
κών Σπουδών του ΕΚΠΑ (συνεδρίαση 6η, 18 Απριλίου 2018). 

13. Το απόσπασμα πρακτικού της Συγκλήτου του ΕΚΠΑ 
(συνεδρίαση 30 Απριλίου 2018). 

14. Το γεγονός ότι με την παρούσα δεν προκαλείται δαπάνη 
εις βάρους του κρατικού προϋπολογισμού, αποφασίζουμε: 

Την επανίδρυση και λειτουργία Προγράμματος Μετα¬ 
πτυχιακών Σπουδών της Ιατρικής Σχολής του ΕΚΠΑ, με 
τίτλο «Προληπτική και Κλινική Καρδιολογία», από το ακα¬ 
δημαϊκό έτος 2018 - 2019, ως ακολούθως: 

Άρθρο 1 

Γενικές διατάξεις 

Η Ιατρική Σχολή του Εθνικού και Καποδιστριακού Πα¬ 
νεπιστημίου Αθηνών θα οργανώσει και θα λειτουργήσει 
από το ακαδημαϊκό έτος 2018-2019 Πρόγραμμα Μεταπτυ¬ 
χιακών Σπουδών (ΠΜΣ) με τίτλο «Προληπτική και Κλινική 
Καρδιολογία», σύμφωνα με τις διατάξεις της απόφασης 
αυτής και τις διατάξεις του ν. 4485/2017. 

Άρθρο 2 

Αντικείμενο - Σκοπός 

Το Πρόγραμμα Μεταπτυχιακών Σπουδών (ΠΜΣ) έχει 
ως αντικείμενο την Προληπτική και Κλινική Καρδιολογία. 

Σκοπός του ΠΜΣ είναι η παροχή υψηλού επιπέδου με¬ 
ταπτυχιακής εξειδίκευσης στο επιστημονικό πεδίο της 
πρόληψης και της κλινικής αντιμετώπισης των καρδιαγ- 
γειακών νοσημάτων. 

Άρθρο 3 

Μεταπτυχιακοί Τίτλοι 

Το ΠΜΣ απονέμει Δίπλωμα Μεταπτυχιακών Σπουδών 
(Δ.Μ.Σ.) στη «Προληπτική και Κλινική Καρδιολογία» (Μ5ς 
ίη «ΡΓθνβπΐίνθ 3πς) ΟπίςθΙ ΈΒΓάίοΙοςγ»). 


Άρθρο 4 

Φοίτηση στο ΠΜΣ 

Για την απόκτηση ΔΜΣ απαιτούνται συνολικά εκατόν 
είκοσι (120) πιστωτικές μονάδες (ΕΈΤ5). 

Κατά τη διάρκεια των σπουδών, οι μεταπτυχιακοί φοιτη¬ 
τές υποχρεούνται σε παρακολούθηση και επιτυχή εξέταση 
μεταπτυχιακών μαθημάτων, ερευνητική απασχόληση και 
συγγραφή επιστημονικών εργασιών, καθώς και σε εκπό¬ 
νηση μεταπτυχιακής διπλωματικής εργασίας. 

Τα μαθήματα διεξάγονται στην ελληνική ή και αγγλική 
γλώσσα.Τα μαθήματα διεξάγονται κατά βάση στην ελλη¬ 
νική γλώσσα και κατά περίπτωση στην αγγλική. 

Η χρονική διάρκεια για την απονομή του Διπλώματος 
Μεταπτυχιακών Σπουδών (ΔΜΣ) του Προγράμματος ορί¬ 
ζεται σε τέσσερα (4) ακαδημαϊκά εξάμηνα. 

Άρθρο 5 

Χρηματοδότηση ΠΜΣ 

Το κόστος λειτουργίας του Π.Μ.Σ. «Προληπτική και Κλι¬ 
νική Καρδιολογία» θα καλύπτεται από: 

- ερευνητικά προγράμματα, 

- πόρους από προγράμματα της Ευρωπαϊκής Ένωσης ή 
άλλων διεθνών οργανισμών, 

- κάθε άλλη νόμιμη πηγή, 

-από τα τέλη φοίτησης των μεταπτυχιακών φοιτητών τα 
οποία ανέρχονται σε 1000€ ανά εξάμηνο, καθώς και άλλες 
πηγές όπως δωρεές, χορηγίες κ.λπ. 

Η επιβολή τέλους φοίτησης/διδάκτρων κρίνεται ανα¬ 
γκαία για να καλυφθεί τουλάχιστον κατά ένα μέρος το Κό¬ 
στος Λειτουργίας του Π.Μ.Σ. Το τέλος φοίτησης (1000€ ανά 
εξάμηνο) είναι ποσό το οποίο ευρίσκεται σε καλή αναλογία 
με τις παροχές του Π.Μ.Σ. στον φοιτητή. Αναλυτικότερα, 
το ποσό των τελών φοίτησης θα χρησιμοποιηθεί προκει- 
μένου να καλυφθούν τα εποπτικά μέσα που χρησιμοποι¬ 
ούνται στο Μεταπτυχιακό Πρόγραμμα, η γραμματειακή 
υποστήριη, οι αμοιβές των διδασκόντων, τα έξοδα δημο¬ 
σιεύσεων και η γραφική ύλη. 

Άρθρο 6 

Χρονική διάρκεια λειτουργίας του ΠΜΣ 

Το ΠΜΣ θα λειτουργήσει μέχρι το ακαδημαϊκό έτος 
2027 - 2028 εφόσον πληροί τα κριτήρια της εσωτερικής 
και εξωτερικής αξιολόγησης, σύμφωνα με την παρ. 8 του 
άρθρου 32 και την παρ. 6 του άρθρου 44 του ν. 4485/2017. 

Άρθρο 7 

Μεταβατικές διατάξεις 

Όσα θέματα δε ρυθμίζονται στην παρούσα απόφαση, 
θα ρυθμίζονται από τον Κανονισμό Μεταπτυχιακών Σπου¬ 
δών, καθώς και από τα αρμόδια όργανα σύμφωνα με την 
ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρύτανης 

ΜΕΛΕΤΙΟΣ-ΑΘΑΝΑΣΙΟΣ ΔΗΜΟΠΟΥΛΟΣ 

